Babelscape/SREDFM huggingface dataset:
Θεόδωρος Μελιτηνιώτης

Ο Θεόδωρος Μελιτηνιώτης (Κωνσταντινούπολη, 1320 - 8 Μαρτίου 1393) ήταν βυζαντινός αστρονόμος και σακελλάριος της Βυζαντινής αυτοκρατορίας. Υπήρξε υποστηρικτής του Γρηγορίου Παλαμά κατά την ησυχαστική έριδα και ήταν εναντίον της ένωσης της ορθόδοξης και καθολικής εκκλησίας. Έγινε ο διευθυντής της πατριαρχικής σχολής με τον τίτλο "διδάσκαλος τῶν διδασκάλων" το 1360.

Το έργο για το οποίο είναι κυρίως γνωστός είναι η "Τρίβιβλος" το οποίο δημιουργήθηκε πριν το 1352 και ασχολείται με τη μελέτη διαφόρων μαθηματικών και αστρονομικών προβλημάτων ενώ παραθέτει και ιδέες από πρωιμότερους βυζαντινούς αστρονόμους όπως ο Γεώργιος Παχυμέρης και ο Θεόδωρος Μετοχίτης. Το 2ο βιβλίο είναι αφιερωμένο στον Κλαύδιο Πτολεμαίο του οποίου τους υπολογισμούς εξήγησε κατά τον τρόπο του Θέωνα του Αλεξανδρινού. Το 3ο βιβλίο ασχολείται με την περσική αστρονομία, και αντλεί πληροφορίες κυρίως από τον Γεώργιο Χρυσοκόκκη στο έργο του οποίου έκανε διορθώσεις σε πολλά σημεία, κυρίως σε ότι αφορά τα ζητήματα αστρολογίας για την οποία ο Μελιτηνιώτης τηρούσε σαφή στάση απόρριψης και διαχωρισμού της από την αστρονομία σε αντίθεση με τα γραπτά του Χρυσοκόκκη και την περσική παράδοση.Λόγω του παιδαγωγικού χαρακτήρα του έργου, είναι πιθανό πως χρησιμοποιήθηκε για την εκπαίδευση του βυζαντινού κλήρου σε θέματα αστρονομίας.

Άλλα γραπτά του, ήταν μια ερμηνευτική μελέτη των ευαγγελίων, καθώς και ένα ποιήμα σχετικά με την σωφροσύνη.
AIESEC

Η AIESEC είναι το μεγαλύτερο δίκτυο που αποτελείται και διοικείται αποκλειστικά από άτομα ηλικίας από 18 έως 30 ετών, με παρουσία σε περισσότερες από 120 χώρες και περιοχές σε όλον τον κόσμο, και συγκεκριμένα στην Ελλάδα σε 7 πόλεις και 9 πανεπιστήμια σε όλη την χώρα. Σκοπός της είναι η ανάπτυξη ηγετικών δεξιοτήτων στους νέους μέσα από διαπολιτισμικές ανταλλαγές, φύσης εθελοντισμού, επιχειρηματικότητας ή πρακτικής άσκησης. Υπάρχουν περισσότερα από 70.000 ενεργά μέλη παγκοσμίως και πάνω από 1.000.000 alumni. Από το 2015, η AIESEC συνεργάζεται με τον ΟΗΕ με σκοπό την επίτευξη των Στόχων για τη βιώσιμη ανάπτυξη.
Ελίζα Ρίχτερ

Η Ελίζα Ρίχτερ (2 Μαρτίου 1865 - 23 Ιουνίου 1943) ήταν φιλόλογος. Ήταν η πρώτη γυναίκα που έλαβε τον τίτλο της Υφηγήτριας για το έργο της στις Ρομανικές γλώσσες. Πέθανε σε στρατόπεδο συγκέντρωσης το 1943.
Η Αράχνη

Η Αράχνη είναι ελαιογραφία 0,71Χ 0,515 σε ξύλο του Νικολάου Γύζη. Περιλαμβάνει στοιχεία Αρτ Νουβό, ένα από τα οποία είναι η χρήση τόνων χρυσού χρώματος. Είναι κληροδότημα της Ελένης Χρυστομάνου στην Εθνική Πινακοθήκη
Πασκάλ Βερλάιν

Ο Πασκάλ Βερλάιν (Σιγκμαρίνγκεν, Γερμανίας 18 Οκτωβρίου 1994) είναι Γερμανός οδηγός αγώνων. Έκανε το ντεμπούτο του στη Φόρμουλα 1 με την ομάδα Μάνορ Φόρμουλα 1 το 2016. 

Στις 3 Ιανουαρίου του 2017 ανακοινώθηκε πως ο Βερλάιν θα συνεχίσει την καριέρα του στη Sauber. Λίγες μέρες νωρίτερα συζήτησε με το μη εκτελεστικό Πρόεδρο της Mercedes Νίκι Λάουντα και συμφωνήθηκε να αποσπαστεί στη Sauber για το 2017.

Στις 22 Ιανουαρίου ο Βερλάιν έλαβε μέρος στον αγώνα των Πρωταθλητών στη διάρκεια του οποίου ενεπλάκη σε ατύχημα στο οποίο τραυματίστηκε στην πλάτη. Εξαιτίας του τραυματισμού του αυτού, δε συμμετείχε στις χειμερινές δοκιμές εξέλιξης στη Βαρκελώνη οι οποίες πραγματοποιήθηκαν από τις 27 Φεβρουαρίου μέχρι και τις 5 Μαρτίου. Επίσης δεν συμμετείχε στα δύο πρώτα Γκραν Πρι του Πρωταθλήματος τα οποία έγιναν στην Αυστραλία και την Κίνα. Το Σάββατο 25 Μαρτίου η επικεφαλής της Sauber Μονίσα Κάλτενμπορν έκρινε πως ο Βερλάιν δεν θα μπορούσε να βγάλει ολόκληρο το Γκραν Πρι επειδή του έλειπαν προπονήσεις. Τη θέση του για το υπόλοιπο του τριημέρου του Γκραν Πρι Αυστραλίας όσο και στο Γκραν Πρι Κίνας πήρε ο Ιταλός αναπληρωματικός οδηγός της Ferrari Αντόνιο Τζιοβινάτσι. Ο Βερλάιν επέστρεψε κανονικά στο Γκραν Πρι του Μπαχρέιν.

Στις 28 Μαΐου έλαβε χώρα το Γκραν Πρι του Μονακό. Εκεί δεν πήρε μέρος ο Ισπανός οδηγός της Μακλάρεν Φερνάντο Αλόνσο επειδή έτρεξε στο Ιντιανάπολις 500 και αντικαταστάθηκε απ το Βρετανό Τζένσον Μπάτον ο οποίος αποφασίστηκε να επιστρέψει μόνο για εκείνο τον αγώνα. Στο 60ό γύρο του αγώνα, ο Μπάτον δοκίμασε να περάσει το Βερλάιν στη στροφή πριν το τούνελ με αποτέλεσμα συγκρουστούν τα 2 μονοθέσια κι αυτό του Βερλάιν να γυρίσει στο πλάι και να καταλήξει στις μπαριέρες. Ο Βερλάιν δεν τραυματίστηκε και βγήκε άνετα απ' το μονοθέσιό του όταν το επανέφεραν στην κανονική του θέση. Όμως για προληπτικούς λόγους αποφασίστηκε να υποβληθεί σε νέες εξετάσεις για να διαπιστωθεί σε τι κατάσταση βρίσκεται η πλάτη του.
Μικαέλ Ντεμπέβ

Ο Μικαέλ Ντεμπέβ (γεννημένος στις 1 Δεκεμβρίου 1970 στην Αμπεβίλ) είναι πρώην Γάλλος ποδοσφαιριστής, ο οποίος αγωνιζόταν ως μέσος.
Αληθινή ζωή

Η Αληθινή ζωή είναι ελληνική ταινία του 2004 σε σκηνοθεσία του Πάνου Κούτρα.
Καφενείον το Νέον (Νύχτα)

Το Καφενείον το Νέον (Νύχτα) είναι ελαιογραφία του Γιάννη Τσαρούχη, που δμιουργήθηκε μεταξύ των ετών 1965-1966. Απεικονίζει την πρόσοψη του ομώνυμου καφενείου, το οποίο υπάρχει μέχρι σήμερα στην Πλατεία Ομονοίας, στην Αθήνα. Το έργο ανήκει στις συλλογές της Εθνικής Πινακοθήκης, όπου και εκτίθεται.
Επιτύμβιο

Το Επιτύμβιο είναι ζωγραφική σύνθεση φιλοτεχνημένη από τον Γιάννη Μόραλη το 1958 και ανήκει στις συλλογές της Εθνικής Πινακοθήκης-Μουσείου Αλεξάνδρου Σούτζου (Π. 2432), όπου και εκτίθεται.
Ζερμαίν Τζάκσον

Ο Ζερμαίν Τζάκσον, γεννημένος την 7 Ιουνίου 1976 στο Ντιτρόιτ του Μίσιγκαν, είναι πρώην επαγγελματίας καλαθοσφαιριστής, ο οποίος εργάζεται πλέον ως προπονητής. Έχει ύψος 1,93 μέτρα και αγωνιζόταν στην θέση του σούτινγκ γκαρντ.
Στάδιο ΓΣ Κόροιβος

Το Στάδιο ΓΣ Κόροιβος (Γυμναστικός Σύλλογος Κόροιβος) είναι ποδοσφαιρικό στάδιο στην Πάφο της Κύπρου. Το στάδιο ήταν η έδρα πολλών ομάδων της Πάφου: ΑΠΟΠ Πάφου, Ευαγόρας, ΕΝΑΠ. Το στάδιο είναι, επίσης, γνωστό ως «Ιακώβειο Γυμναστήριο».
Μερκούρης Κυρατσούς

Ο Μερκούρης Κυρατσούς (1925 - 6 Μαΐου 1990) ήταν Έλληνας δικηγόρος και πολιτικός.
Αίθουσα της Εκατονταετηρίδας

Η Αίθουσα της Εκατονταετηρίδας ή Χάλα Στουλέτσια (πολωνικά: "Hala Stulecia", γερμανικά: "Jahrhunderthalle") είναι κτίριο πολλαπλών χρήσεων στο Βρότσλαβ, Πολωνία. Χτισμένο σε σχέδιο του αρχιτέκτονα Μαξ Μπεργκ το 1911-1913, όταν το Βρότσλαβ (τότε Μπρεσλάου) ήταν τμήμα της Γερμανικής Αυτοκρατορίας, θεωρείται ορόσημο στην αρχιτεκτονική με ενισχυμένο σκυρόδεμα και εξαίσιο παράδειγμα του πρώιμου μοντερνισμού. Έχει ανακηρυχθεί μνημείο παγκόσμιας κληρονομιάς το 2006 από την UNESCO. Το κτίριο κατασκευάστηκε με την αφορμή της συμπλήρωσης 100 χρόνων από τη μάχη της Λειψίας και την ήττα του Ναπολέοντα, με στόχο να φιλοξενεί εκθέσεις, συναυλίες, παραστάσεις όπερας και αθλητικά γεγονότα. Παράλληλα, κατασκευάστηκε το περίπτερο με τους τέσσερις θόλους, η Πέργκολα και το συντριβάνι. Στο εσωτερικό του μπορεί να φιλοξενήσει περίπου 6.000 καθήμενους και μετά την ανακαίνιση 10.000. Ο θόλος του έχει ύψος 42 μέτρα και πλάτος 65 μέτρα.
Αμερίας ο Μακεδών

Ο Αμερίας ο Μακεδών (3ος αιώνας π.Χ.) ήταν Έλληνας λεξικογράφος με καταγωγή από την Μακεδονία. Είναι κυρίως γνωστός για την σύνταξη του λεξικού με τίτλο ' όπου γίνεται η ερμηνεία σπανίων λέξεων, ενώ επίσης υπήρξε ο συγγραφέας του έργου ' το οποίο αποτελεί μια ετυμολογική πραγματεία και περιέχει πολλούς όρους σχετικά με τη βοτανική και τη μαγειρική.Τα έργα του έχουν διασωθεί μέσω των γραπτών του Ησυχίου του Αλεξανδρινού και του Αθήναιου.

Ο τρόπος γραφής και οι λέξεις τις οποίες χρησιμοποιούσε ο Αμερίας δεν φαίνεται να είναι αποκλειστικά μακεδονικές, ενώ στο λεξικό "" συμπεριέλαβε και ένα ομηρικό λεξικό, κατά τα πρότυπα των Αλεξανδρινών γραμματικών. Από τις λέξεις που χρησιμοποιεί μόνο μια προσδιορίζεται ως καθαρά μακεδονική, η "σαυᾶδαι" (σειληνοί). Ο Αθήναιος τον ονομάζει επανειλημμένα Μακεδόνα στα γραπτά του, και τον αναφέρει ως πηγή για το φαγητό της "ξηροπυρίτας". Καθώς είναι ο μόνος γνωστός αρχαίος λεξικογράφος με καταγωγή από τη Μακεδονία, το λεξικό του έχει θεωρηθεί πως αντιπροσωπεύει την γλώσσα στην αρχαία Μακεδονία.
Φρανκ Κεντρύ

Ο Φρανκ Κεντρύ (γεννημένος στις 27 Αυγούστου 1978) είναι Γάλλος πρώην ποδοσφαιριστής, της καριέρας του οποίου τελευταίο σταθμό αποτέλεσε η Ρεντ Σταρ Σαιντ-Ουέν, όπου αγωνίστηκε ως αριστερός αμυντικός. Ξεκίνησε την καριέρα του από την Λανς, με τα χρώματα της οποίας αγωνίστηκε στην Λιγκ 1, ενώ στην συνέχεια αγωνίστηκε στην Πρέμιερ Λιγκ με τις Μίντλεσμπρο, Φούλαμ και Μπέρμιγχαμ Σίτι, καθώς και στην Φούτμπολ Λιγκ με την Κόλτσεστερ Γιουνάιτεντ. Επέστρεψε στην Λανς το 2010, απ'όπου και μεταγράφηκε στην Ρεντ Σταρ, όντας ελεύθερος συμβολαίου, το 2012. Ο Κεντρύ αποσύρθηκε από την ενεργό δράση με το πέρας της σεζόν 2012-13.

Ο Κεντρύ πραγματοποίησε μία διεθνή συμμετοχή με την Εθνική Γαλλίας Β΄, ενώ εξέτασε το ενδεχόμενο να αγωνιστεί σε διεθνές επίπεδο με τα χρώματα του Έιρε, μέχρις ότου η FIFA του απαγορεύσει να αγωνιστεί μαζί του.
Κεντρικές Ανατολικές Άλπεις

Οι Κεντρικές Ανατολικές Άλπεις (γερμανικά: "Zentralalpen" ή "Zentrale Ostalpen"), γνωστές επίσης και ως Αυστριακές Κεντρικές Άλπεις ("Österreichische Zentralalpen") ή απλώς Κεντρικές Άλπεις, περιλαμβάνουν το κύριο μέρος των Ανατολικών Άλπεων στην Αυστρία και τις γειτονικές περιοχές της Ελβετίας, του Λίχτενσταϊν, της Ιταλίας και της Σλοβενίας. Ο όρος «Κεντρικές Άλπεις» είναι πολύ κοινός στη Γεωγραφία της Αυστρίας, καθώς ανταποκρίνεται σε μία από τις επτά μεγάλες γεωγραφικές περιφέρειες της χώρας. Από την άλλη ο όρος «Κεντρικές Ανατολικές Άλπεις» χρησιμοποιείται συνήθως σε συνδυασμό με την ταξινόμηση της Αλπικής Λέσχης για τις Ανατολικές Άλπεις. Οι Κεντρικές Άλπεις συνιστούν το ανατολικό τμήμα του χάσματος των Άλπεων.
Μπέρτα Κάρλικ

Η Μπέρτα Κάρλικ (γερμανικά: "Berta Karlik") ήταν μια Αυστριακή φυσικός και καθηγήτρια στο Πανεπιστήμιο της Βιέννης. Την περίοδο της εργασίας της με τον Ερνστ Φόιν δημοσίευσε ένα έγγραφο σχετικά με τη ραδιενέργεια του θαλασσινού νερού. Ανακάλυψε ότι το χημικό στοιχείο άστατο (85) είναι ένα προϊόν φυσικών διαδικασιών αποσύνθεσης.
Δρόμος του ιππότη

Ο Δρόμος του ιππότη ("Way of the Knight", "WOTN") είναι σκακιστική παραλλαγή που εφευρέθηκε από τον Ραλφ Μπέτζα πριν από το 1994 και ήταν μια προσπάθεια να δημιουργηθεί μια παραλλαγή, που θα έχει τα χαρακτηριστικά του κανονικού σκακιού και των παιχνιδιών ρόλων.
Πέτρος Β΄ της Αραγωνίας

Ο Πέτρος Β΄ της Αραγωνίας ή Πέτρος ο Καθολικός (Ισπανικά : "Pedro II de Aragon", Ουέσκα, 1178 - 12 Σεπτεμβρίου 1213) ήταν Βασιλιάς της Αραγωνίας και Κόμης της Βαρκελώνης (1196 - 1213). Ο Πέτρος Β΄ ήταν μεγαλύτερος γιος και διάδοχος του βασιλιά της Αραγωνίας Αλφόνσου του Τροβαδούρου και της Σάντσας της Καστίλης κόρης του Βασιλιά της Καστίλης Αλφόνσου του Αυτοκράτωρ. Ορκίστηκε υποτέλεια στην Αγία Έδρα και στέφτηκε βασιλιάς από τον πάπα Ιννοκέντιο Γ΄, ήταν ο πρώτος βασιλιάς της Αραγωνίας που έγινε η στέψη του από τον πάπα γι'αυτό πήρε το προσωνύμιο "Καθολικός". Την πρώτη δεκαετία του 13ου αιώνα κατέγραψε μια σειρά από διατάγματα σχετικά με τις ιδιοκτησίες και τα προνόμια στην Κομητεία της Σερδάνια και στην Ρουσιγιόν.
Όλγκα Τάουσκι-Τοντ

Η Όλγκα Τάουσκι-Τοντ (30 Αυγούστου 1906, Όλομουτς, Μοραβία - 7 Οκτωβρίου 1995, Πασαντίνα, Καλιφόρνια) ήταν μια Αυστριακή και μετέπειτα Τσεχοαμερικανή μαθηματικός.

Γεννήθηκε από Εβραίους γονείς στο Όλομουτς της τότε Αυστροουγγρικής Αυτοκρατορίας. Ο πατέρας της, Τζούλιους Ντέιβιντ Τάουσκι, ήταν ένας βιομηχανικός χημικός, ενώ η μητέρα της, Ίντα Πόλαχ, ασχολούνταν με τα οικιακά. Η Όλγκα Τάουσκι-Τοντ εργάστηκε πάνω στην αλγεβρική θεωρία αριθμών, πήρε διδακτορικό στο Πανεπιστήμιο της Βιέννης, υπό την εποπτεία του Φίλιππ Φουρτβένγκλερ, και παρευρέθηκε, επίσης, σε συνεδριάσεις του Κύκλου της Βιέννης.

Σύμφωνα με τον Ιταλό μαθηματικό και φιλόσοφο Τζιανκάρλο Ρότα, η Όλγκα Τάουσκι-Τοντ, ως νεαρή μαθηματικός, προσελήφθη από μια ομάδα Γερμανών μαθηματικών, προκειμένου να βρει και να διορθώσει τα πολλά μαθηματικά λάθη που υπήρχαν στα έργα του Ντάβιντ Χίλμπερτ, έτσι ώστε να μπορούν να συγκεντρωθούν σε έναν τόμο που θα τον παρουσίαζαν σε αυτόν στα γενέθλιά του. Υπήρχε μόνο ένα χαρτί, για την υπόθεση του συνεχούς, που η Όλγκα δεν ήταν σε θέση να επιλύσει.

Το 1935, μετακόμισε στην Αγγλία και έγινε συνεργάτης στο Κολέγιο Γκίρτον, το Πανεπιστήμιο του Κέιμπριτζ, καθώς και στο Κολέγιο Μπριν Μορ. Το 1938 παντρεύτηκε το Βρετανό μαθηματικό Τζον Τοντ (1911-2007), συνάδελφό της στο Πανεπιστήμιο του Λονδίνου. Αργότερα, άρχισε να χρησιμοποιεί πίνακες για να αναλύει τις δονήσεις των αεροπλάνων, κατά τη διάρκεια του Β΄ Παγκοσμίου Πολέμου, στο Εθνικό Εργαστήριο Φυσικής του Ηνωμένου Βασιλείου. Θεωρείται ότι ήταν «λαμπαδηδρόμος» της θεωρίας των πινάκων.

Το 1945 οι Τοντ μετανάστευσαν στις Ηνωμένες Πολιτείες και εργάστηκαν για το Εθνικό Γραφείο Προτύπων, ένα εργαστήριο προτύπων μετρήσεων. Το 1957 εντάχθηκαν στο εκπαιδευτικό προσωπικό του Τεχνολογικού Ινστιτούτου της Καλιφόρνιας ("Caltech") στην Πασαντίνα.

Η Όλγκα Τάουσκι-Τοντ υπήρξε συνεργάτης της Αμερικανικής Ένωσης για την Πρόοδο της Επιστήμης, Λέκτορας Ναίτερ και αποδέκτης του αυστριακού Σταυρού της Τιμής για την Επιστήμη και την Τέχνη, 1ης τάξης, το 1978. Επέβλεψε, επίσης, την πρώτη γυναίκα με διδακτορικό του Ινστιτούτου Τεχνολογίας της Καλιφόρνιας, την Λορέιν Φόστερ.
Αλφόνσος Δ΄ της Αραγωνίας

Ο Αλφόνσος Δ΄ της Αραγωνίας, (Αραγωνική γλώσσα : "Alfons ΙV", 2 Νοεμβρίου 1299 - 24 Ιανουαρίου 1336) ήταν Βασιλιάς της Αραγωνίας, Βασιλιάς της Βαλένθια, Βασιλιάς της Σαρδηνίας και της Κορσικής και Κόμης της Βαρκελώνης (1327 - 1336). Ο Αλφόνσος Δ΄ ήταν δευτερότοκος υιός του Ιακώβου Β΄ της Αραγωνίας βασιλιά της Αραγωνίας και της Λευκής του Ανζού δεύτερης κόρης του Βασιλιά της Νεαπόλεως Καρόλου Β΄ και της Μαρίας της Ουγγαρίας.
Γεννήθηκε στη Νάπολη και κατά τη διάρκεια εξουσίας του πατέρα του ήταν γενικός πληρεξούσιος (procurator) του στέμματος. Κατά τη βασιλεία του αποκτήθηκε η Κομητεία του Ουρζέλ, το Δουκάτο των Αθηνών και το Δουκάτο Νέων Πατρών (Υπάτης). Νυμφεύτηκε πρώτα την Τερέζα ντ' Εστένσα διάδοχο του Ουρζέλ που ήταν συνομήλικη με αυτόν. Ο μεγαλοθείος της Τερέζας Ερμενγκόλ Ι΄ του Ουρζέλ πέθανε άτεκνος, όρισε διάδοχο του τον Αλφόνσο Δ΄ με τον όρο να παντρευτεί την μικρανεψιά του Τερέζα, ο Αλφόνσος συμφώνησε. Ο Αλφόνσος και η Τερέζα παντρεύτηκαν στον Καθεδρικό ναό της Λιέιδα σε εφηβική ηλικία, ο γάμος έγινε με τόσο μεγάλη πολυτέλεια που οι βασιλικοί σύμβουλοι αναγκάστηκαν να περιορίσουν τις δαπάνες, απέκτησαν επτά παιδιά. Ο Αλφόνσος έγινε διάδοχος του θρόνου της Αραγωνίας τον Δεκέμβριο του 1319, ο μεγαλύτερος αδελφός του Ιάκωβος παραιτήθηκε από τα δικαιώματα του για να γίνει μοναχός. Διορίστηκε από τον πατέρα του Γενικός Στρατηγός Προστάτης του Στέμματος και ανέλαβε να κατακτήσει την Σαρδηνία (1323 - 1324).
Πέτρος Γ΄ της Αραγωνίας

Ο Πέτρος Γ΄ της Αραγωνίας ή Πέτρος Γ΄ ο Μέγας (Ισπανικά : "Pedro III de Aragon", 1240 - 11 Νοεμβρίου 1285) ήταν Βασιλιάς της Αραγωνίας, Βασιλιάς της Βαλένθια, Κόμης της Βαρκελώνης (1276 - 1285) και Βασιλιάς της Σικελίας (1282 - 1285). Ο Πέτρος Γ΄ ο Μέγας μέλος του Οίκου της Βαρκελώνης ήταν μεγαλύτερος γιος και διάδοχος του Ιακώβου Α΄ της Αραγωνίας και της Γιολάντας της Ουγγαρίας κόρης του Ανδρέα Β΄ της Ουγγαρίας. 
Με πρόσκληση των Σικελών επιτέθηκε στην Σικελία, διεκδίκησε το νησί από τους Ανδεγαυούς χάρη στα δικαιώματα της συζύγου του Κωνσταντίας και ένωσε τα δυο στέμματα (1282). Ο Πέτρος Γ΄ θεωρείται ο κορυφαίος μονάρχης της Αραγωνίας τον μεσαίωνα.
Ντιάνα Μπουντισάβλιεβιτς

Η Ντιάνα Μπουντισάβλιεβιτς ("Diana Budisavljević", 15 Ιανουαρίου 1891 - 20 Αυγούστου 1978) ήταν Αυστριακή ανθρωπίστρια, της οποίας το έργο στη Γιουγκοσλαβία, κατά τη διάρκεια του Β΄ Παγκοσμίου Πολέμου, επικεντρώθηκε κυρίως στη διάσωση παιδιών σερβικής καταγωγής και, σε μικρότερους αριθμούς, εβραϊκής, από τα στρατόπεδα συγκέντρωσης που λειτουργούσαν στο Ανεξάρτητο Κράτος της Κροατίας, διασώζοντας πάνω από 12.000 ζωές.
Γκάνταλφ

Ο Γκάνταλφ είναι ένας φανταστικός χαρακτήρας και ένας από τους κύριους πρωταγωνιστές στα μυθιστορήματα του Τόλκιν "Το Χόμπιτ" και "Ο Άρχοντας των Δαχτυλιδιών". Είναι μάγος, μέλος του τάγματος των "Ιστάρι" , καθώς και αρχηγός της "Συντροφιάς του Δαχτυλιδιού". Στον "Άρχοντα των Δαχτυλιδιών" είναι αρχικά γνωστός ως Γκάνταλφ ο Γκρίζος, αλλά επιστρέφει από το θάνατο ως Γκάνταλφ ο Λευκός.
Νταβόρ Σούκερ

Ο Νταβόρ Σούκερ (κροατικά: "Davor Šuker" [ "dâʋor ʃǔːker"], 1 Ιανουαρίου 1968) είναι Κροάτης πρώην ποδοσφαιριστής και, από το 2012, πρόεδρος της Κροατικής Ομοσπονδίας Ποδοσφαίρου. Αγωνιζόταν ως κεντρικός επιθετικός και έπαιξε για αρκετές μεγάλες ομάδες στην Ευρώπη, ενώ είναι και ο πρώτος σκόρερ της Εθνικής Κροατίας, με 45 γκολ.

Με τις επιθετικές του αρετές να διαφαίνονται από νεαρή ηλικία, παίζοντας στην ΝΚ Όσιγιεκ, αργότερα πήρε μεταγραφή στην Ντιναμό Ζάγκρεμπ, μετά στη Σεβίλλη και, αργότερα, στη Ρεάλ Μαδρίτης, όπου πανηγύρισε και το Τσάμπιονς Λιγκ. Μετά πήγε για μερικά χρόνια στην Αγγλία, όπου αγωνίστηκε σε Άρσεναλ και Γουέστ Χαμ, κλείνοντας τη σταδιοδρομία του το 2003, στη γερμανική Μόναχο 1860.

Μία από τις σπουδαιότερες στιγμές της σταδιοδρομίας του, ήταν στο Παγκόσμιο Κύπελλο του 1998, στο οποίο βγήκε πρώτος σκόρερ της διοργάνωσης, πετυχαίνοντας 6 γκολ σε 7 αγώνες, ενώ επίσης τιμήθηκε και με την Ασημένια Μπάλα, ως ο δεύτερος πολυτιμότερος παίχτης της διοργάνωσης μετά τον Ρονάλντο. Η Κροατική ομοσπονδία, σε μία γιορτή της UEFA, το 2003, τον ανακήρυξε τον Καλύτερο Κροάτη ποδοσφαιριστή, ενώ το 2004, ο Πελέ, τον συμπεριέλαβε στη λίστα του, με του 125 σπουδαιότερους, ζώντες, ποδοσφαιριστές, όλων των εποχών.
Πύλες του Αλεξάνδρου

Το [[Φαράγγι του Νταριάλ|φαράγγι του Νταριάλ]] (αγγλικά: Darial Gorge, γεωργιανά: დარიალის ხეობა, Darialis Kheoba, ρωσικά: Дарьяльское ущелье; οσσετικά: Арвыком, Arvykom) ή Νταριαλί, πριν από το 1906, ανάμεσα στα σύνορα [[Ρωσία]]ς και [[Γεωργία]]ς. Το όνομα Darial προέρχεται από την περσική λέξη Dar-e Alan (در الان) που σημαίνει “Πύλη των Αλανών”. Το φαράγγι και οι εκεί πύλες του, εναλλακτικά είναι γνωστά, ως “Ιβηρικές Πύλες” ή “Πύλες της [[Ιβηρία]]ς” ή “Καυκάσιες Πύλες”, ενώ ο [[Στράβων]] τις αποκαλεί “Porta Caucasica” και “Porta Cumana” και ο [[Κλαύδιος Πτολεμαίος]] “Fortes Sarmatica” (φρούριο Σαρματικής). Αναφέρονταν επίσης ως “Porta caucasica” και “Portae Caspiae”. Το όνομα αυτό “Κασπίες Πύλες” (Κασπίαι Πύλαι), ήταν όνομα που υπήρχε και για τις πύλες που διάβαινε ο οδοιπόρος για να περάσει δίπλα από την [[Κασπία Θάλασσα]] στην [[Ντερμπέντ]] (Derbent) και που οι [[Τάταροι]] αποκαλούσαν Νταριόλι (Darioly). Ο [[Ιώσηπος]] έγραψε ότι ο [[Μέγας Αλέξανδρος]] έφτιαξε σιδερένιες πύλες σε απροσδιόριστο πέρασμα, το οποίο κάποιοι [[Λατίνοι]] και [[Έλληνες]] συγγραφείς ταύτιζαν με το Νταριάλ.
Ο «Δίκερως» (Dhul-Qarnayn), με τη βοήθεια κάποιων [[Τζίνι]], οικοδομούν πύλες από σίδηρο, προκειμένου, να κρατήσουν μακριά από τους “πολιτισμένους λαούς”, τους “βάρβαρους” [[Γωγ και Μαγώγ]]. ([[Περσική τέχνη|περσική μικρογραφία]] του 16ου αιώνα). 

Οι Πύλες του Αλεξάνδρου () ήταν, σύμφωνα με μεσαιωνικό θρύλο, πύλες που λειτουργούσαν ουσιαστικά ως τεχνικό εμπόδιο και υποτίθεται ότι χτίστηκαν από τον Μέγα Αλέξανδρο στον Καύκασο, για να κρατήσουν τις ορδές των απολίτιστων “βαρβάρων” του βορρά (που συνήθως συνδέονται με τους Γωγ και Μαγώγ) από το να εισβάλουν στις περιοχές προς τα νότια. Οι πύλες ήταν δημοφιλές θέμα στην μεσαιωνική ταξιδιωτική λογοτεχνία, αρχίζοντας με τα Αλεξάνδρου ειδύλλια, έκδοση πιθανόν του 6ου αιώνα. Οι πύλες αυτές συχνά ταυτίζονται με τις Κασπίες Πύλες του Ντερμπέντ (Derbent) της Ρωσίας ή αλλού (βλέπε παρακάτω) ή/και με το πέρασμα του Νταριάλ στο ομώνυμο φαράγγι (Dariel ή Darial).

Άλλη εναλλακτική θεωρία συνδέει τις Πύλες του Αλεξάνδρου, με το Αλεξάνδρειο Τείχος, στην νοτιοανατολική ακτή της Κασπίας Θάλασσας, 180 χιλιόμετρα, του οποίου, διασώζονται μέχρι σήμερα, αν και σε πολύ κακή κατάσταση.

Στην πραγματικότητα, οι δύο παραπάνω αναφερόμενες υποδομές χτίστηκαν από Πέρσες μονάρχες. Η μεν πόλη Ντερμπέντ (στα περσικά: دربند Darband), που σημαίνει «κλειστές πύλες»), ιδρύθηκε στα τέλη του 5ου ή στις αρχές του 6ου αιώνα, όταν η πόλη επανιδρύθηκε από τον Καβάδη Α΄ της Περσίας της Αυτοκρατορίας των Σασσανιδών, το δε Αλεξάνδρειο Τείχος, χτίστηκε κατά τη διάρκεια της Παρθιανής Αυτοκρτορίας, (ταυτόχρονα με την κατασκευή του Μεγάλου Σινικού Τείχους της Κίνας) και αποκαταστάθηκε κατά τη διάρκεια της εποχής των Σασσανιδών (3-7ος αιώνας).
Πατρίκ Βιεϊρά

Ο Πατρίκ Βιεϊρά ("Patrick Vieira", 23 Ιουνίου 1976) είναι Γάλλος πρώην ποδοσφαιριστής και νυν προπονητής ποδοσφαίρου, και από το 2018 της ΟΖΚ Νις. Άρχισε να γίνεται γνωστός από τη θητεία του στην Άρσεναλ, τη δεκαετία του 1990, όπου αργότερα χρημάτισε και αρχηγός της, κερδίζοντας και τρία πρωταθλήματα Αγγλίας. Τα τελευταία έξι χρόνια της καριέρας του τα πέρασε σε Γιουβέντους, Ίντερ και Μάντσεστερ Σίτι, έως το 2011, όπου και αποσύρθηκε στις 14 Ιουλίου του ίδιου έτους.

Στην Εθνική Γαλλίας, αγωνίστηκε για πάνω από 10 χρόνια, κατακτώντας ένα Μουντιάλ, το 1998 κι ένα Euro, το 2000. Ενώ, το 2006, είχε φτάσει με την Εθνική του, έως τον τελικό του Μουντιάλ, χάνοντας όμως από την Ιταλία.
Αλφόνσος Γ΄ της Αραγωνίας

Ο Αλφόνσος Γ΄ της Αραγωνίας (Ισπανικά : "Alfonso III de Aragon", 4 Νοεμβρίου 1265 - 18 Ιουνίου 1291) ήταν βασιλιάς της Βασιλιάς της Αραγωνίας, Βασιλιάς της Βαλένθια, Κόμης της Βαρκελώνης (1285 - 1291) και Βασιλιάς της Μαγιόρκας (1286 - 1291) Ο Αλφόνσος Γ΄ ήταν μεγαλύτερος γιος του Πέτρου Γ΄ της Αραγωνίας και της Κωνσταντίας Χοενστάουφεν διεκδικήτριας του Βασιλείου της Σικελίας.
Γιάννης Σμυρναίος

Ο Γιάννης Σμυρναίος (Αθήνα, 17 Οκτωβρίου 1940 - Κυψέλη Αττικής, Μάρτιος 2019) ήταν Έλληνας ηθοποιός της τηλεόρασης, του θεάτρου και του κινηματογράφου. Έγινε γνωστός μέσα από τους δεύτερους ρόλους του σε ταινίες του ελληνικού κινηματογράφου αλλά και από ταινίες την εποχή της βιντεοκασέτας.
Τζαν Ντουντάρ

Ο Τζαν Ντουντάρ (γεν. 1961) είναι Τούρκος δημοσιογράφος και αρχισυντάκτης της εφημερίδας Τζουμχουριέτ.
Deadpool

Ο Deadpool είναι ένας φανταστικός χαρακτήρας που εμφανίζεται σε αμερικανικά βιβλία κόμικ που δημοσιεύονται από τη Marvel Comics. Δημιουργημένος από τον συγγραφέα Φαμπιάν Νισιέζα και τον καλλιτέχνη/συγγραφέα Ρομπ Λάιφελντ, ο χαρακτήρας πρωτοεμφανίστηκε στο "The New Mutants" #98 (ημερομηνία έκδοσης Φεβρουάριος 1991). Αρχικά ο Deadpool απεικονίστηκε ως υπερκακός όταν έκανε την πρώτη του εμφάνιση στο "The New Mutants" και αργότερα σε τεύχη του "X-Force", αλλά αργότερα εξελίχθηκε στην πιο αναγνωρίσιμη αντιηρωική προσωπικότητά του. Ο Deadpool, του οποίου το πραγματικό όνομα είναι Γουέιντ Γουίνστον Γουίλσον, είναι ένας παραμορφωμένος μισθοφόρος με την υπεράνθρωπη ικανότητα αναγέννησης και σωματική υπεροχή. Ο χαρακτήρας είναι γνωστός ως "Merc with a Mouth" λόγω της τάσης του να μιλά και να αστειεύεται συνεχώς, περιλαμβάνοντας το σπάσιμο του τέταρτου τοίχου για χιουμοριστικό σκοπό και επαναλαμβανόμενα αστεία.

Η δημοτικότητα του χαρακτήρα τον έχει κάνει να εμφανιστεί σε πολυάριθμες μορφές άλλων μέσων. Στη σειρά του 2004 "Cable & Deadpool", αναφέρεται στη σημαδεμένη του εμφάνιση ως "ο Ράιαν Ρέινολντς διασταυρωμένος με ένα Σαρ Πέι" (αν και στο κόμικ το όνομα του Ρέινολντς γράφεται λανθασμένα ως "Ρένολντς"). Ο ίδιος ο Ρέινολντς θα υποδυόταν τελικά τον χαρακτήρα στη σειρά ταινιών "X-Men" και εμφανίστηκε στις ταινίες "X-Men η Αρχή: Γούλβεριν" (2009), "Deadpool" (2016) και "Deadpool 2" (2018). Ο Ρέινολντς αποδίδει στο "Cable & Deadpool" #2 ότι τον κόλλησε με τον χαρακτήρα και τον ενέπνευσε να τον μεταφέρει στις ταινίες. Έχει επιβεβαιωθεί ότι θα συνεχίσει να παίζει τον χαρακτήρα στο Κινηματογραφικό Σύμπαν της Marvel.
Φραντς Ξάβερ Μέσερσμιτ

Ο Φραντς Ξάβερ Μέσερσμιτ (γερμανικά: "Franz Xaver Messerschmidt") (6 Φεβρουαρίου 1736 - 19 Αυγούστου 1783) ήταν ένας Γερμανός-Αυστριακός γλύπτης, γνωστός για τις ακραίες εκφράσεις των προτομών που κατασκεύασε.
Κάντυ Ντάλφερ

Η Κάντυ Ντάλφερ (Candy Dulfer) (γεννημένη στις 19 Σεπτεμβρίου 1969) είναι μια Ολλανδή smooth jazz, funk alto σαξοφωνίστας και περιστασιακά τραγουδίστρια που άρχισε να παίζει στην ηλικία των έξι. Ίδρυσε τηνμπάντα, με Funky Stuff, όταν ήταν δεκατεσσάρων ετών. Το ντεμπούτο άλμπουμ της "Saxuality" (1990) ήταν υποψήφιο για Βραβείο Grammy Η Ντάλφερ μέχρι έχει κυκλοφορήσει εννέα στούντιο άλμπουμ, δύο live άλμπουμ και ένα άλμπουμ συλλογή. Έχει εμφανιστεί και ηχογραφήσει τραγούδια με μουσικούς, συμπεριλαμβανομένου και του πατέρα της Hans Dulfer, Prince, Dave Stewart, Van Morrison, και Maceo Parker, και έχει εμφανιστεί ζωντανά με τον Alan Parsons (1995), Pink Floyd (1990), και Tower of Power " (2014). Ήταν η παρουσιάστρια στην ολλανδική τηλεοπτική σειρά "Candy meets..." (2007), στην οποία έπαιρνε συνεντεύξεις από συναδέλφους μουσικούς. Το 2013 έγινε κριτής στην πέμπτη σεζόν της ολλανδικής έκδοσης του "The X Factor".
Γκεντσλέρ Μπιρλιγί ΣΚ

Η Γκεντσλέρ Μπιρλιγί ΣΚ (τουρκικά: "Gençler Birliği SK") είναι τουρκοκυπριακή ομάδα με έδρα το Τρίκωμο. Αρχική έδρα της ομάδας ήταν η Λάρνακα αλλά μετά την τουρκική εισβολή στην Κύπρο μετακινήθηκε στα Κατεχόμενα. Αρχικά συμμετείχε στις διοργανώσεις της Κυπριακής Ομοσπονδίας Ποδοσφαίρου (ΚΟΠ) έχοντας 2 συμμετοχές στη Β΄ κατηγορία Κύπρου. Μετά την αποχώρηση των τουρκοκυπριακών ομάδων από την ΚΟΠ εντάχθηκε στην Τουρκοκυπριακή Ομοσπονδία Ποδοσφαίρου, στις διοργανώσεις της οποίας συμμετέχει μέχρι σήμερα.
Πέτρος Δ΄ της Αραγωνίας

Ο Πέτρος Δ΄ της Αραγωνίας (Καταλανικά: "Pere IV", Μπαλαγέ, 5 Οκτωβρίου 1319 - 5 Ιανουαρίου 1387) ήταν Βασιλιάς της Αραγωνίας, Βασιλιάς της Βαλένθιας, Βασιλιάς της Σαρδηνίας και της Κορσικής, Κόμης της Βαρκελώνης (1336 - 1387), Βασιλιάς της Μαγιόρκας (1344 - 1387), Δούκας των Αθηνών και Δούκας των Νέων Πατρών (1379 - 1387). 

Ο Πέτρος Δ΄ ήταν μεγαλύτερος υιός του Αλφόνσου Δ΄ της Αραγωνίας και της πρώτης συζύγου του Τερέζας Κόμισσας του Ουρζέλ κόρης του Γκομπάλντ ντ' Εντένσα. Ο Ιάκωβος Γ΄ της Μαγιόρκας εκθρονίστηκε και τον διαδέχθηκε ο Πέτρος Δ΄ (1344). Ο Πέτρος Δ΄ κληρονόμησε όλα τα εδάφη του πατέρα του εκτός από την Κομητεία του Ουρζέλ την οποία πήρε ο μικρότερος αδελφός του Ιάκωβος Α΄ του Ουρζέλ. Την περίοδο της βασιλείας του έκανε έντονες προσπάθειες να επεκτείνει το βασίλειο του με συνεχείς πολέμους με την Σαρδηνία, την Σικελία, την νότια Ιταλία, την Ελλάδα και τις Βαλεαρίδες. Ο Πέτρος Δ΄ κέρδισε με τους συνεχείς του πολέμους με την Ελλάδα το Δουκάτο των Αθηνών και το Δουκάτο των Νέων Πατρών (1381).
Κατούλ Μεντές

Ο Κατούλ Μεντές ("Catulle Mendès", 1841, Μπορντώ - 1909, Σαίν Ζερμέν-αν-Λαί) ήταν Γάλλος ποιητής και συγγραφέας. Υπήρξε ιδρυτής της "Revue fantaisiste" και πρόδρομος της σχολής των παρνασσιστών. Έγραψε πολυάριθμες ποιητικές συλλογές, όπως τη "Φιλομήλα" (Philoméla 1864) και "Θράκα του σταχτοδοχείου" 1900, πενήντα περίπου μυθιστορήματα εξεζητημένου ερωτισμού, θεατρικά έργα σε πεζό και σε στίχους ρομαντικής τεχνοτροπίας ακομά και μερικά λιμπρέτα για το μουσικό θέατρο.
Μαρτίνος Α΄ της Σικελίας

Ο Μαρτίνος Α΄ της Σικελίας (1374 - 25 Ιουλίου 1409), αποκαλούμενος "Ο Νέος" (ισπανικά:"Martín el Joven"), ήταν βασιλιάς της Σικελίας (1390-1409). Ήταν υιός του Μαρτίνου Βαρκελώνης βασιλιά της Αραγωνίας και της Μαρίας δε Λούνα, κόρης του Λόπε κόμη του Λούνα.
Αχέλεια

Η Αχέλεια είναι κοινότητα της επαρχίας Πάφου στην Κύπρο.
Πέτρος Β΄ της Σικελίας

Ο Πέτρος Β΄ της Σικελίας, (ιταλ. "Pietro II di Sicilia", 1304 – 15 Αυγούστου 1342) του Οίκου της Βαρκελώνης ήταν Βασιλιάς της Σικελίας (1337 - 1342).
Ιωάννης Α΄ της Αραγωνίας

Ο Ιωάννης Α΄ της Αραγωνίας ή Ιωάννης Α΄ ο Κυνηγός ή Ιωάννης Α΄ ο Κομψός ή Ιωάννης Α΄ ο Εγκατελειμένος ("Jean Ier d'Aragon", 27 Δεκεμβρίου 1350 - 19 Μαΐου 1396) ήταν Βασιλιάς της Αραγωνίας, Βασιλιάς της Βαλένθια, Βασιλιάς της Μαγιόρκας, Βασιλιάς της Σαρδηνίας και της Κορσικής και Κόμης της Βαρκελώνης (1387 - 1396), Δούκας των Αθηνών (1387 - 1388) και Δούκας των Νέων Πατρών (1387 - 1390). Ο Ιωάννης Α΄ της Αραγωνίας ήταν μεγαλύτερος γιος του Πέτρου Δ΄ της Αραγωνίας και της τρίτης του συζύγου Ελεονώρας του Οίκου της Βαρκελώνης, κόρης του Πέτρου Β΄ της Σικελίας.
Λουδοβίκος της Σικελίας

Ο Λουδοβίκος της Σικελίας ή Λουδοβίκος ο Παις (Ιταλικά : "Ludovico or Luigi", Κατάνια, 4 Φεβρουαρίου 1338 - 16 Οκτωβρίου 1355) Βασιλιάς της Σικελίας (1342 - 1355), ήταν ο πρωτότοκος υιός του Πέτρου Β΄ της Σικελίας και της Ελισάβετ, κόρης του Όθωνα Γ' δούκα της Καρινθίας. Κυβέρνησε με την κηδεμονία επιτρόπων μέχρι την ενηλικίωση σε μια εποχή συνεχών εμφύλιων πολέμων, πέθανε την επόμενη χρονιά από επιδημία πανώλης που ξέσπασε στο νησί.
Κρεμαστή Εκκλησία

Η Κοπτική Ορθόδοξη Εκκλησία της Αγίας Παρθένου Μαρίας (), επίσης γνωστή ως η Κρεμαστή Εκκλησία ( "El Muallaqa", ) είναι μία από τις παλαιότερες εκκλησίες στην Αίγυπτο, ενώ η ιστορία της στην συγκεκριμένη τοποθεσία ανάγεται στον 3ο αιώνα μ.Χ. 

Η Κρεμαστή Εκκλησία φέρει την συγκεκριμένη ονομασία λόγω της τοποθεσίας επί ενός φυλακίου του Φρουρίου της Βαβυλώνας, ρωμαϊκού φρουρίου στο Κοπτικό Κάιρο (Παλαιό Κάιρο). Το κλίτος της εκκλησίας αιωρείται επάνω από ένα πέρασμα. Η εκκλησία είναι προσβάσιμη μέσω της ανάβασης εικοσιεννέα σκαλοπατιών. Ταξιδιώτες παλαιότερων χρόνων στο Κάιρο την ονόμαζαν ως "Εκκλησία της Σκάλας". Το ύψος του εδάφους έχει αυξηθεί κατά περίπου έξι μέτρα από την ρωμαϊκή περίοδο, με αποτέλεσμα ο ρωμαϊκός πύργος να βρίσκεται σε μεγάλο βαθμό θαμμένος υπόγεια, μειώνοντας το οπτικό αντίκτυπο της υψηλής υψομετρικής θέσης της εκκλησίας. Η είσοδος από τον δρόμο γίνεται μέσω μιας χρυσής πύλης, η οποία ευρίσκεται κάτω από μια οξυκόρυφη λίθινη αψίδα. Η χρονολογούμενη από τον 19ο αιώνα πρόσοψη με τα δίδυμα κωδωνοστάσια είναι στην συνέχεια ορατή, στο βάθος μιας στενής αυλής, η οποία είναι διακοσμημένη με σύγχρονης μορφής τέχνης βιβλικές αναπαραστάσεις. Στην κορυφή των σκαλοπατιών και μετά την είσοδο ευρίσκεται ακόμη μια μικρή αυλή, η οποία οδηγεί στο χρονολογούμενο από τον 11ο αιώνα εξωτερικό προστώο.
Ιάκωβος Β΄ της Αραγωνίας

Ο Ιάκωβος Β΄ της Αραγωνίας ή Ιάκωβος Β΄ ο Δίκαιος (Καταλανικά: "Jaume ΙΙ el Just", Βαλένθια, 10 Απριλίου 1267 - 2 Νοεμβρίου 1327) ήταν Βασιλιάς της Αραγωνίας, Βασιλιάς της Βαλένθια και Κόμης της Βαρκελώνης (1291 -1327), Βασιλιάς της Σαρδηνίας και Κορσικής (1297 - 1327), Βασιλιάς της Μαγιόρκας και Κύριος της Ίμπιζας και της Μινόρκας (1291 - 1295) και Βασιλιάς της Σικελίας (1285 - 1295). Ο Ιάκωβος Β΄ ήταν δευτερότοκος υιός του Πέτρου Γ΄ της Αραγωνίας και της Κωνσταντίας Χοενστάουφεν διεκδικήτριας του Βασιλείου της Σικελίας. Ο πάπας του έδωσε τον τίτλο του βασιλιά της Σαρδηνίας και της Κορσικής (1297) αλλά κυβέρνησε σε ολόκληρη την Κορσική μετά την κατάκτηση της (1234). Ο πλήρης τίτλος που κατείχε τα τελευταία 30 χρόνια της βασιλείας του ήταν "με την χάρη του Θεού, βασιλιάς της Αραγωνίας, της Βαλένθιας, της Σαρδηνίας, της Κορσικής και κόμης της Βαρκελώνης". Ο Βονιφάτιος Η΄ παραχώρησε στον Ιάκωβο τους τίτλους του "Γονφάλονιε της εκκλησίας", "Γενικός αρχηγός και Ναύαρχος της Ρωμαϊκής εκκλησίας".
Χουσεΐν Ζεϊμπέκ

Ο Χουσεΐν Ζεϊμπέκ (τουρκ; Hüseyin Zeybek, γενν. 1968, Ξάνθη) είναι Έλληνας πολιτικός και βουλευτής εκλεγμένος με τον ΣΥΡΙΖΑ.
Φρειδερίκος Γ΄ της Σικελίας

Ο Φρειδερίκος Γ΄ της Σικελίας ή "Φρειδερίκος ο Απλός" (Ιταλικά : "Federico IV di Sicilia", Κατάνια, 1 Σεπτεμβρίου 1341 - Μεσσήνη 27 Ιουλίου 1377) μέλος του Οίκου της Βαρκελώνης ήταν Βασιλιάς της Σικελίας, Δούκας των Αθηνών και Δούκας των Νέων Πατρών (1355 - 1377). Ο Φρειδερίκος Γ΄ της Σικελίας ήταν δευτερότοκος υιός του Πέτρου Β΄ της Σικελίας και της Ελισάβετ, κόρης του Όθωνα Γ' δούκα της Καρινθίας.
Λοράν Μπλαν

O Λοράν Μπλαν ("Laurent Blanc", 19 Νοεμβρίου 1965 - ) είναι Γάλλος πρώην διεθνής ποδοσφαιριστής και νυν προπονητής ποδοσφαίρου. Έχει το παρατσούκλι "Le Président" (Ο Πρόεδρος), ονομασία που του δόθηκε την περίοδο που ήταν στη Μαρσέιγ, εξ αιτίας των ηγετικών ικανοτήτων του. Ως επί το πλείστον, αγωνιζόταν ως κεντρικός αμυντικός.

Ο Μπλαν αγωνίστηκε σε μερικές από τις γνωστότερες ευρωπαϊκές ομάδες, όπως η Μονπελιέ, η Νάπολι, η Μπαρτσελόνα, η Μαρσέιγ, η Ίντερ, η Μάντσεστερ Γιουνάιτεντ κ.ά. Επίσης, αγωνίστηκε 97 φορές με τη φανέλα της Εθνικής Γαλλίας, πετυχαίνοντας και 16 τέρματα. Έπαιξε σε αρκετές διεθνείς διοργανώσεις με την Εθνική του, κατακτώντας μάλιστα το Μουντιάλ του 1998 και το Euro του 2000.

Το 2007, ξεκίνησε και την προπονητική του καριέρα στη γαλλική Μπορντό, κατακτώντας και το Γαλλικό Πρωτάθλημα τη σεζόν 2008-09. Το 2010, ανέλαβε την Εθνική Γαλλίας, πόστο που άφησε το 2012. Το 2013, προσλήφθηκε από την Παρί Σεν Ζερμέν, όπου ακολούθησαν πολλοί τίτλοι.
Μαρσέλ Ντεσαϊγί

Ο Μαρσέλ Ντεσαϊγί (γαλλικά: "Marcel Desailly" [ "​maʁ.sɛl də.sɑˈji"], γεννημένος "Odenke Abbey", 7 Σεπτεμβρίου 1968 - ) είναι Γάλλος πρώην διεθνής ποδοσφαιριστής, που αγωνιζόταν συνήθως ως κεντρικός αμυντικός. Υπήρξε μέλος της Εθνικής Γαλλίας στο Μουντιάλ του 1998 και του Euro του 2000, τα οποία τα κατέκτησε αμφότερα. Αγωνίστηκε σε μερικές μεγάλες ομάδες της Ευρώπης όπως η Μαρσέιγ, η Μίλαν και η Τσέλσι, κερδίζοντας και το Τσάμπιονς Λιγκ με την πρώτη το 1993 και με τη δεύτερη το 1994.
Μας Μίκελσεν

Ο Μας Μίκελσεν (; ("Mads Dittmann Mikkelsen", Δανέζικα: [ˈmas ˈmiɡl̩sn̩]), (22 Νοεμβρίου 1965) είναι Δανός ηθοποιός.

Αρχικά ήταν γυμναστής και χορευτής, ενώ ξεκίνησε την καριέρα του ως ηθοποιός το 1996. Στη Δανία έγινε γνωστός ως "Tonny", ο αντιπρόσωπος ναρκωτικών στις πρώτες δύο ταινίες της τριλογίας των κινηματογραφικών ταινιών Pusher και ως "Allan Fischer", από τον ρόλο του ως αδίστακτου αλλά ευαίσθητου αστυνομικού, στην τηλεοπτική σειρά Rejseholdet του Peter Thorsboe. Έχει συμμετάσχει σε ταινίες τόσο στη Δανία, όσο και στο Χόλυγουντ. 

Ο Mikkelsen έγινε ευρύτερα γνωστός για το ρόλο του ως "Tristan" στην παραγωγή του Jerry Bruckheimer "King Arthur" (2004), αλλά πέτυχε παγκόσμια αναγνώριση υποδυόμενος τον "Le Chiffre" στην εικοστή πρώτη ταινία James Bond Casino Royale (2006).
Το 2012 κέρδισε το βραβείο καλύτερου ηθοποιού στο Φεστιβάλ των Καννών για το ρόλο του στην ταινία "Το κυνήγι". Την ίδια χρονιά, ψηφίστηκε Πρόσωπο της Χρονιάς της Δανικής Αμερικανικής Εταιρείας. 
Στην τηλεοπτική σειρά "Hannibal" (2013-15) πρωταγωνίστησε ως Dr. Hannibal Lecter.
Το 2016, ο Mikkelsen υποδύθηκε τον "Kaecilius" στην ταινία της Marvel "Doctor Strange" και τον "Galen Erso", στο "Rogue One: A Star Wars Story" της Lucasfilm.
Το 26ο Διεθνές Φεστιβάλ Κινηματογράφου του Σαράγεβο θα τιμήσει τον ηθοποιό με την «Τιμητική Καρδιά του Σαράγεβο», ένα από τα σημαντικότερα βραβεία συνεισφοράς στην κινηματογραφική τέχνη.

Είναι παντρεμένος με την επίσης ηθοποιό Hanne Jacobsen και πατέρας δύο παιδιών.
Γέφυρα Μπουλάκ

Η Γέφυρα Μπουλάκ (επίσης γνωστή ως Γέφυρα Αμπού Ελ Ελά ή Γέφυρα Αμπού αλ-Ελά) ήταν γέφυρα η οποία διέσχιζε τον Ποταμό Νείλο στο Κάιρο της Αιγύπτου. Συνέδεε την Νήσο Γκεζίρα με το Μπουλάκ.
Γέφυρα Ιμπάμπα

Η Γέφυρα Ιμπάμπα είναι σημαντική σιδηροδρομική γέφυρα, η οποία ευρίσκεται στο Κάιρο της Αιγύπτου κατά μήκος του Ποταμού Νείλου. Ευρίσκεται σε απόσταση περίπου 935 χιλιομέτρων καθοδικά από το Φράγμα του Ασουάν. Η Γέφυρα Ιμπάμπα είναι σήμερα η μοναδική σιδηροδρομική γέφυρα πάνω από το Νείλο στο Κάιρο. Η σημερινή μορφή της γέφυρας χτίστηκε μεταξύ του 1912 και του 1924 από την βελγική εταιρεία "Baume-Marpent".
Η πρώτη εκδοχή της γέφυρας ανεγέρθηκε το 1891 και σχεδιάστηκε ώστε να επιτρέπει στους σιδηροδρόμους να διασχίζουν τον Νείλο προς τα δυτικά και τον Σιδηροδρομικό Σταθμό της Γκίζας.
Γιόζεφ φον Ζόνενφελς

Ο Γιόζεφ φον Ζόνενφελς (γερμανικά: "Joseph von Sonnenfels") ήταν ένας Αυστριακός-Γερμανός νομικός και συγγραφέας. Υπήρξε ένας από τους ηγέτες του κινήματος των Ιλλουμινάτοι στην Αυστρία και στενός φίλος και προστάτης του Βόλφγκανγκ Αμαντέους Μότσαρτ. Είναι, επίσης, εκείνος στον οποίο αφιέρωσε ο Μπετόβεν την Σονάτα για Πιάνο με αριθμό 15, η οποία δημοσιεύθηκε το 1801.
Λούκας φαν Φάλκενμπορχ

Ο Λούκας φαν Φάλκενμπορχ (φλαμανδικά: Lucas van Valckenborch (αναφερόμενος και ως "Valckenborch", "Valkenborgh"; περ. 1535 – 2 Φεβρουαρίου 1597)) ήταν Φλαμανδός ζωγράφος κυρίως τοπίων και αλληγορικών σκηνών.
Ίσκρα

μικρογραφία|δεξιά|Η πρώτη έκδοση της Ίσκρα
Η Ίσκρα (Ρωσικά: И́скра, Σπίθα) ήταν η πολιτική εφημερίδα των Ρώσων σοσιαλιστών φυγάδων, που καθιερώθηκε σαν το επίσημο όργανο του Ρωσικού Σοσιαλ-Δημοκρατικού Εργατικού Κόμματος (ΡΣΔΕΚ). Αρχικά, την διηύθυνε ο Βλαντιμίρ Λένιν, μετακινούμενη όπου μετακινούταν αυτός. 

Ακόμη στην εξορία ο Β.Ι. Λένιν είχε καταλήξει στο συμπέρασμα ότι αποφασιστικό ρόλο στη δημιουργία μαρξιστικού κόμματος θα παίξει μια πανρωσική πολιτική εφημερίδα. Ο Λένιν το 1900, μόλις τελείωσε η εξορία του, καταπιάστηκε δραστήρια με την οργάνωση της εφημερίδας. Γύρισε μια σειρά πόλεις και συνομίλησε με πολλούς σοσιαλδημοκράτες, προσελκύοντας και συσπειρώνοντας οπαδούς για τη μελλοντική εφημερίδα. Ο Λένιν αφού προετοίμασε το έδαφος στη Ρωσία έφυγε στο εξωτερικό για να οργανώσει εκεί την έκδοση της εφημερίδας. 

Μέλη της σύνταξής της ήταν οι εκπρόσωποι των σοσιαλδημοκρατικών οργανώσεων της Ρωσίας: Λένιν, Μάρτοφ, Πότρεσοφ, και τα μέλη της ομάδας “Απελευθέρωση της Εργασίας”: Πλεχάνοφ, Αξελρόντ και Ζασούλιτς. Πραγματικός εμπνευστής, οργανωτής και καθοδηγητής της Ίσκρα ήταν ο Λένιν. 

Η πρώτη έκδοση έγινε στην Λειψία, της Γερμανίας, την 1η Δεκεμβρίου 1900. Στο κύριο άρθρο του πρώτου φύλλου της Ίσκρα, "Επιτακτικά καθήκοντα του κινήματός μας", που το έγραψε ο Β.Ι. Λένιν, καθοριζόταν σαν κύριο καθήκον της εφημερίδας η δημιουργία μαρξιστικού κόμματος στη Ρωσία. Άλλες εκδόσεις έγιναν στο Μόναχο (1900 – 1902) και στη Γενεύη από το 1903. Όταν ο Λένιν ήταν στο Λονδίνο (1902 – 1903) η εφημερίδα ετοιμαζόταν σε ένα μικρό γραφείο στο 37a Clerkenwell Green, EC1, με τον Χένρι Κουέλτς να προετοιμάζει τις αναγκαίες εκτυπωτικές εργασίες. 

Το 1903, μετά την διάσπαση του ΡΣΔΕΚ, ο Λένιν έφυγε (αφού η αρχική του πρόταση να μειωθεί η συντακτική επιτροπή σε τρεις – τον ίδιο, τον Γιούλι Μάρτοφ και τον Γκεόργκι Πλεχάνοφ – βρήκε σφοδρή αντίθεση), η εφημερίδα ήρθε υπό τον έλεγχο των Μενσεβίκων και την εξέδιδε ο Πλεχάνοφ μέχρι το 1905. Η μέση κυκλοφορία ήταν 8.000. 

Το επίγραμμα της Ίσκρα ήταν "Из искры возгорится пламя" ("Ιζ ίσκρι βαζγκορίτσια πλαμιά", σε ελεύθερη απόδοση Από τη σπίθα να ανάψει η φλόγα) – ένας στίχος από την απάντηση που ο Αλεξάντερ Οντοέφσκι έγραψε σε ένα ποίημα του Αλεξάντερ Πούσκιν, που απευθύνεται στους φυλακισμένους στη Σιβηρία αντι-τσαρικούς Δεκεμβριστές.

Κάποιοι από το προσωπικό αργότερα συμμετείχαν στην Επανάσταση των Μπολσεβίκων τον Οκτώβριο του 1917.

Αρχικά μέλη του προσωπικού ήταν:
*Βλαντιμίρ Λένιν (Βλαντιμίρ Ίλιτς Ουλιάνοφ)
*Ντμίτρι Ίλιτς Ουλιάνοφ, ο μικρότερος αδελφός του
*Γκεόργκι Πλεχάνοφ
*Βέρα Ζασούλιτς
*Πάβελ Αξελρόντ (Pinchas Borutsch)
*Γιούλι Μάρτοφ (Ilija Cederbaum)
*Αλεξάντρ Πότρεσοφ

Και αργότερα:
*Λέον Τρότσκι (Lev Davidovich Bronstein)

Εκτύπωση: Μπλούμενφελντ.

Ένας από τους ανθρώπους που χρηματοδότησαν οικονομικά την εφημερίδα ήταν ο Σάββα Μοροζόφ.
Λοντεβάικ Τούπουτ

Ο Λοντεβάικ Τούπουτ (φλαμανδικά: Lodewijk Toeput αναφερόμενος και ως il Pozzoserrato (περ. 1550 – 1605)) ήταν Φλαμανδός μανιεριστής τοπιογράφος ο οποίος δραστηριοποιήθηκε στην Ιταλία.
Άντριεν Τόμας Κέυ

Ο Άντριεν Τόμας Κέυ (φλαμανδικά: Adriaen Thomasz Key (περ. 1544, Αμβέρσα – περ. 1599, Αμβέρσα) ήταν Φλαμανδός ζωγράφος πορτρέτων της περιόδου της Αναγέννησης.
Παλαιό Κάιρο

Το Παλαιό Κάιρο (Αιγυπτιακά Αραβικά: "Masr el Qadīma") είναι τμήμα του Καΐρου της Αιγύπτου, το οποίο προϋπήρχε της Φατιμιδικής πόλης της Αλ-Καχίρα, η οποία ιδρύθηκε το 969 μ.Χ.
Γιαν Σνέλλινκ

Ο Γιαν Σνέλλινκ (φλαμανδικά: Jan Snellinck, περ. 1548 Μέχελεν – 1 Οκτωβρίου 1638 Αμβέρσα) ήταν Φλαμανδός ζωγράφος και συλλέκτης έργων τέχνης.

Σημαντικός μαθητής του Σνέλλινκ ήταν ο Άμπραχαμ Γιάνσσενς. Σύμφωνα με τον βιογράφο Άρνολντ Χαουμπράκεν, είχε αγνοηθεί από τον Κάρελ φαν Μάντερ, αλλά ήταν αξιοσημείωτος ζωγράφος από το Μέχελεν, διάσημος στην εποχή του στις βασιλικές Αυλές, για τους "ηρωικούς" του πίνακες με σκηνές μαχών. Ζωγράφιζε για λογαριασμό εκκλησιών αλλά και αρχηγών κρατών και αναφέρεται ότι το 1604 ήταν 55 ετών.
Λευκορωσική Ομοσπονδία Ποδοσφαίρου

Η Λευκορωσική Ομοσπονδία Ποδοσφαίρου (λευκορωσικά: Ассоциации «Белорусская федерация футбола», АБФФ) είναι το όργανο διοίκησης του ποδοσφαίρου στη Λευκορωσία. Εδρεύει στο Μινσκ και είναι μέλος της UEFA. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Λευκορωσίας.
Μποάκο

Το Μποάκο (ισπανικά: Boaco) είναι ένας από τους έξι δήμους του Διαμερίσματος Μποάκο της Νικαράγουας. Πρωτεύουσα είναι η πόλη Μποάκο, η οποία είναι και πρωτεύουσα του διαμερίσματος.
Λεβίνα Τέιρλινκ

Η Λεβίνα Τέιρλινκ (φλαμανδικά: Levina Teerlinc, Μπρυζ, 1510 - 1520 (;) - Λονδίνο, 23 Ιουνίου 1576) ήταν Φλαμανδή ζωγράφος μικρογραφιών της περιόδου της Αναγέννησης, η οποία χρημάτισε ζωγράφος στην Αυλή του Εδουάρδου ΣΤ΄ της Αγγλίας, της Μαρίας Α΄ της Αγγλίας και της Ελισάβετ Α΄ της Αγγλίας.

Η Τέιρλινκ ήταν η δεύτερη μεγαλύτερη από πέντε αδελφές, θυγατέρες του Σίμον Μπένινγκ, του γνωστού εικονογράφου της Σχολής της Γάνδης - Μπρυζ. Ο Μπένινγκ πιθανώς εκπαίδευσε τη θυγατέρα του ως εικονογράφο χειρογράφων. Η Τέιρλινκ ίσως να εργάστηκε στο εργαστήριο του πατέρα της πριν τον γάμο της.
Τεουστέπε

Το Τεουστέπε (ισπανικά: Teustepe) είναι ένας από τους έξι δήμους του Διαμερίσματος Μποάκο της Νικαράγουας. Πρωτεύουσα είναι το Τεουστέπε.
Παλαιοί Μπολσεβίκοι

Το Παλαιοί Μπολσεβίκοι (Ρωσικά: ста́рый большеви́к, στάρι μπολσεβίκ), επίσης Παλαιά Μπολσεβίκικη Φρουρά ή Παλαιά Φρουρά του Κόμματος, έγινε η ανεπίσημη ονομασία γι’ αυτούς που ήταν μέλη του κόμματος των Μπολσεβίκων πριν την Ρωσική Επανάσταση του 1917. Πολλοί από την Παλαιά Φρουρά είτε δικάστηκαν και εκτελέστηκαν από την [{Εν Κα Βε Ντε]] κατά την Μεγάλη Εκκαθάριση των ετών 1936 – 38, είτε πέθαναν κάτω από ύποπτες συνθήκες. 

Ο Βλαντιμίρ Λένιν εξέφρασε την γνώμη ότι θα μπορούσε κάποιος να αποκαλεί την “παλιά φρουρά του κόμματος”, το “λεπτό στρώμα”, που έχει ένα “τεράστιο κύρος, που δεν μοιράζεται”. 
Σύμφωνα με ένα Σοβιετικό βιβλίο του 1972 από τον Ντ. Α. Τσιγκάγιεφ, το 1922 υπήρχαν 44.148 Παλαιοί Μπολσεβίκοι. Ο Βαντίμ Ραγκόβιν παραθέτει τα στατιστικά που δημοσιεύθηκαν από το 13ο Συνέδριο του Ρωσικού Κομμουνιστικού Κόμματος (Μπολσεβίκοι), ότι το 1924, από τα 600.000 μέλη, 0,6% εντάχθηκαν πριν το 1905, 2% εντάχθηκαν το 1906 – 1916 και <9% εντάχθηκε το 1917. 

Ο Ιωσήφ Στάλιν απομάκρυνε πολλούς από τους Παλαιούς Μπολσεβίκους από την εξουσία κατά την Μεγάλη Εκκαθάριση της δεκαετίας του 1930. (Οι πιο σημαντικοί επιζώντες στο Κομμουνιστικό Κόμμα ήταν οι Λάζαρ Γκαγκανόβιτς, Βιατσεσλάβ Μολότοφ, Κλιμέντ Βοροσίλοφ, Αναστάς Μικογιάν και ο ίδιος ο Στάλιν). Μερικοί εκτελέστηκαν για προδοσία. Κάποιοι στάλθηκαν σε στρατόπεδα εργασίας (τα Γκουλάγκ)· και ελάχιστοι, όπως η Αλεξάνδρα Κολοντάι, πήγαν στο εξωτερικό σαν πρεσβευτές, εμποδίζοντάς τους να συμμετέχουν στην κεντρική κυβέρνηση. Πολλοί κομμουνιστές αντίπαλοι του Στάλιν, κυρίως οι Τροτσκιστές, παραθέτουν αυτό το γεγονός για να στηρίξουν το επιχείρημά τους ότι ο Στάλιν πρόδωσε τους στόχους της επανάστασης· πίστευαν στην Διαρκή Επανάσταση, ενώ ο Στάλιν και οι οπαδοί τους πίστευαν στον Σοσιαλισμό σε μία χώρα.

Διάφορα πράγματα στην Σοβιετική Ένωση, όπως εκδοτικός οίκος, πολλά ατμόπλοια, βενζινάκατοι, κολχόζ και οικισμοί, απόκτησαν το όνομα "Παλαιοί Μπολσεβίκοι".
Ο πρώτος εξέχων Παλαιός Μπολσεβίκος που πέθανε ήταν Γιάκοβ Σβερντλόφ. ο τελευταίος ήταν ο Λάζαρ Καγκανόβιτς το 1991, που έφθασε επίσης την μεγαλύτερη ηλικία.
Ισλαμικό Κάιρο

Το Ισλαμικό Κάιρο είναι τμήμα του κεντρικού Καΐρου γνωστό για τα ιστορικής σημασίας τζαμιά του, καθώς και άλλα Ισλαμικά μνημεία. Επιβλέπεται από το Φρούριο του Καΐρου.
Μαρία της Σικελίας

Η Μαρία της Σικελίας (Ισπανικά: "Maria di Sicilia", 2 Ιουλίου 1363 - 25 Μαΐου 1401) ήταν Βασίλισσα της Σικελίας (1377 - 1401), Δούκισσα των Αθηνών (1377 - 1388) και Δούκισσα των Νέων Πατρών (1377 - 1388) από τον Οίκο της Βαρκελώνης. Ήταν κόρη του Φρειδερίκου Γ΄ της Σικελίας και της πρώτης συζύγου του Κωνσταντίας της Αραγωνίας κόρης του Πέτρου Δ΄ της Αραγωνίας.
Κωνσταντίνος Τσιουπλάκης

Ο Κωνσταντίνος Τσιουπλάκης (1933 - 10 Μαΐου 1996), του Ελευθερίου υπήρξε Έλληνας πολιτικός.
Αδένιον

Το Αδένιον "(Adenium)" είναι γένος αγγειόσπερμων φυτών στην οικογένεια των Αποκυνίδων "(Apocynaceae)" και περιγράφηκε για πρώτη φορά ως γένος το 1819. Είναι εγγενές στην Αφρική και στην Αραβική Χερσόνησο.
Άντριες φαν Έιρφελτ

Ο Άντριες φαν Έιρφελτ (φλαμανδικά: Andries van Eertvelt, Αμβέρσα, 1590 - Αμβέρσα, 1652) ήταν Φλαμανδός ζωγράφος, σχεδιαστής και χαράκτης και ένας από τους πρώτους Φλαμανδούς καλλιτέχνες που ειδικεύτηκε στη ζωγραφική θαλασσινών - ναυτικών εικόνων. Ορισμένοι από τους μαθητές του έγιναν εξέχοντες ζωγράφοι σε αυτό το είδος τέχνης.
Φελλόδεντρον

Το Φελλόδεντρον "(Phellodendron)" ή φελλό-δεντρο "(cork-tree)", είναι γένος των φυλλοβόλων δέντρων της οικογένειας των Ρουτιδών "(Rutaceae)", εγγενές στην ανατολική και τη βορειοανατολική Ασία. Έχει δερματώδη, πτεροειδή "(pinnate)" φύλλα και κίτρινα, συσσωμάτωμα άνθη. Η ονομασία αναφέρεται στον παχύ και φελλώδη φλοιό της, κάποιων (αλλά όχι όλων των) ειδών του γένους.
Asociación de Clubs de Baloncesto

Η Asociación de Clubs de Baloncesto (ACB), είναι ένα εθνική αθλητική ένωση υπεύθυνη για τη διαχείριση του κύριου επαγγελματικού πρωταθλήματος καλαθοσφαίρισης (Liga Endesa) στην Ισπανία. Η οργάνωση ιδρύθηκε το 1982 και αποτελεί ιδρυτικό μέλος της ULEB.
Lega Basket

thumb|130px|Το λογότυπο της Lega Basket έως το 2016
Η Lega Basket (επίσημα: "Lega Società di Pallacanestro Serie A") είναι η οργάνωση η οποία, κατ' εξουσιοδότηση από την Ιταλική Ομοσπονδία Καλαθοσφαίρισης, διεξάγει το πρωτάθλημα της πρώτης κατηγορίας της Ιταλίας (Serie A). Αποτελείται από τα σωματεία που συμμετέχουν στo ιταλικό πρωτάθλημα (Serie A). Η έδρα της βρίσκεται στην Μπολόνια της Ιταλίας.

Η Lega Basket είναι ιδρυτικό μέλος της ULEB. Η Lega Basket διοργανώνει επίσης το Κύπελλο Ιταλίας, το Σούπερ Καπ Ιταλίας, και το ιταλικό All Star Game. Επίσης, έχουν πραγματοποιηθεί συζητήσεις με σκοπό η οργάνωση να αποκτήσει μεγαλύτερη αυτονομία, όπως και η αντίστοιχη οργάνωση του ποδοσφαίρου Lega Serie A.
Γκασπάρ φαν Άικ

Ο Γκασπάρ φαν Άικ (φλαμανδικά: Gaspar van Eyck ή Casper van Eyck, (βαπτ. 6 Φεβρουαρίου 1613, Αμβέρσα - πριν τον Δεκέμβριο του 1674, Βρυξέλλες) ήταν Φλαμανδός ζωγράφος ναυτικών - θαλασσινών θεμάτων και ναυμαχιών.

Γεννήθηκε στην Αμβέρσα και έγινε δεκτός στη Συντεχνία του Αγίου Λουκά της πόλης το 1632. Ταξίδεψε στη Γένοβα, όπου συνεργάστηκε με τον Κορνέλις ντε Βελ. Από το 1656 ως τον θάνατό του, ζούσε κι εργαζόταν στις Βρυξέλλες. Τρεις πίνακές του βρίσκονται σήμερα στο Μουσείο Πράδο της Μαδρίτης. Ζωγράφισε πολλούς τύπους πλοίων, ανάμεσα στα οποία τουρκικές γαλέρες με μορφές Τούρκων επάνω τους. Ως το 1660 ήταν ενεργός στην Αμβέρσα.
Ορέστης Ανδρεαδάκης

Ο Ορέστης Ανδρεαδάκης, γεννημένος το 1963 στο Ηράκλειο Κρήτης, είναι Έλληνας επαγγελματίας του κινηματογράφου που έχει υπηρετήσει την τέχνη με διάφορες ιδιότητες: ως κριτικός ταινιών, ως τηλεοπτικός παρουσιαστής για κινηματογραφικά θέματα, συντάκτης και διευθυντής σε σχετικά έντυπα, ενώ επίσης εργάζεται στα πλαίσια της διοργάνωσης κινηματογραφικών φεστιβάλ.

Είναι απόφοιτος της Σχολής Κινηματογράφου του Λυκούργου Σταυράκου. Από το 1986 μέχρι και το 1991 έζησε κατά διαστήματα στη Γαλλία και στην Ελβετία, όπου παρακολούθησε μαθήματα γαλλικής λογοτεχνίας, ιστορίας της τέχνης, θεωρίας του κινηματογράφου, καθώς και μαθήματα ζωγραφικής και εικαστικών εγκαταστάσεων. Παράλληλα, εργάστηκε ως βοηθός σκηνοθεσίας και παραγωγής σε γαλλικές ταινίες και τηλεταινίες.

Εργάστηκε ως κριτικός κινηματογράφου στις εφημερίδες "«Ελεύθερος Τύπος»", "«Έθνος»" και "«Η Αυγή»" και στο περιοδικό "«Σινεμά»", το οποίο διηύθυνε από το 2007. Από το 1995 εργάστηκε στον τηλεοπτικό σταθμό Mega Channel ως κινηματογραφικός συντάκτης, δημιουργώντας τον επόμενο χρόνο την εκπομπή για θέματα κινηματογράφου με τίτλο "«Ραντεβού για Σινεμά»".

Από το 1994 μέχρι και το 2000 συνεργάστηκε με το Φεστιβάλ Κινηματογράφου Θεσσαλονίκης ως συντονιστής, παρουσιαστής και μεταφραστής των συνεντεύξεων Τύπου. Από το Μάιο του 2016 ανέλαβε καθήκοντα Καλλιτεχνικού Διευθυντή, ύστερα από εισήγηση της γενικής διευθύντριας Ελίζ Ζαλαντό.

Το 1995 συμμετείχε στην ίδρυση του Διεθνούς Φεστιβάλ Κινηματογράφου της Αθήνας "«Νύχτες Πρεμιέρας»". Στα πλαίσια αυτού εργάστηκε ως Διευθυντής Συντονισμού και Επικοινωνίας και από το 2007 μέχρι σήμερα διατηρεί την ιδιότητα του Καλλιτεχνικού Διευθυντή του φεστιβάλ. Το 2011 συμμετείχε στην ίδρυση του Φεστιβάλ Θερινού Κινηματογράφου "«Athens Open Air Film Festival»".

Το 2013 η γαλλική κυβέρνηση του απένειμε τον τίτλο του Ιππότη του Τάγματος των Γραμμάτων και των Τεχνών.
Άγιος Δημητριανός Πάφου

Ο Άγιος Δημητριανός Πάφου είναι κοινότητα της επαρχίας Πάφου στην Κύπρο.
Na putu

To Na putu (αγγλικά: On the Path) είναι δραματική ταινία, από τη Βοσνία Ερζεγοβίνη, του 2010, σε σκηνοθεσία και σενάριο Γιασμίλα Ζμπάνιτς. Πρωταγωνιστούν η Ζρίνκα Κβίτεσιτς και Λέον Λούτσεβ. Η ταινία επικεντρώνεται στη σχέση και τις δυσκολίες που παρουσιάζονται σε ένα νεαρό ζευγάρι. Η ταινία υπήρξε επίσημη συμμετοχή στο Φεστιβάλ Κινηματογράφου του Βερολίνου, για τη Χρυσή Άρκτο. Ενώ στο Διεθνές φεστιβάλ κινηματογράφου του Γερεβάν, κέρδισε το βραβείο FIPRESCI.
Δημήτριος Μπερδελής

Ο Δημήτριος Μπερδελής (1899 - 29 Νοεμβρίου 1972) του Γεωργίου, ήταν Έλληνας ιατρός, κλινικάρχης και πολιτικός από τα Μέγαρα.